JY LEES NOU Laeveld-ma se nagmerrie: My baba in hospitaal oor biltong
Ayden van Niekerk is in die ISE in 'n Johannesburgse hospitaal. Foto: Facebook.
Dit was Estelle van Niekerk se heel eerste Moedersdag, maar dit het vir haar glad nie soos een gevoel nie. Sy moes dit in die intensiewesorgeenheid met haar baba van ses maande deurbring.
Baba Ayden is steeds in die hospitaal. Foto: Facebook
"Maar 'n stuk van die biltong het in sy lugpyp vasgesit.
"Hy het daarna Purity-babakos geëet, wat verdere druk in die lugpyp veroorsaak het en hy kon toe nie asemhaal nie." Hy was moeilik en het vreemde geluide begin maak. Hy kon hoor hy sukkel om asem te haal. Sy pa het toe gesien sy lippies raak blou en hy het na asem gesnak. Hy het hom probeer mond-tot-mond gee."
In haar werk se etenstyd het sy huis toe gehaas. "Toe ek daar kom, het my bure vir Ayden en sy pa na die dokter se spreekkamer in Lydenburg gejaag. Hulle het toe die helikopter laat kom."
Estelle en haar baba, Ayden. Foto: Facebook
In die helikopter is hy onder verdowing geplaas. "Omdat die brein vir 'n rukkie nie suurstof gekry het nie, het dit druk op sy brein geplaas. Vir die druk om af te gaan na normaal is hy onder verdowing gesit," sê Estelle.
Hy gaan onder verdowing wees tot die drukking op die brein na normaal terugkeer, sê sy. "Ek weet nie vir hoe lank dit gaan wees nie. Ons wag nou vir die breindrukking af te neem."
Estelle sê daar is eers gedink haar kind het 'n epileptiese aanval gekry. "Maar sy keelpypie is skoongemaak en hy het beslis verstik."
Moedersdag was nie vir haar maklik nie, sê Estelle. "Dis my eerste kind en hy is mamma se seuntjie. Moedersdag het ek in die ICU deurgebring. Ons sukkel, maar ons bly bid en hoop vir die beste. Ek sal dit nie vir enige ouer toewens nie."
Ek sit vanaand hier in n wag kamer en dit voel of die mure al kleiner word terwyl ek wag om my klein lyf wat daar le in...